pythainlp/thai-wiki-dataset-v4 huggingface dataset:
พงศาวดารมอญ

พงศาวดารมอญ ([mʊ̀ɴ jàzəwɪ̀ɴ]; "โมน-ยาซะวีน") เป็นบันทึกเหตุการณ์มอญที่ครอบคลุมช่วงเวลาส่วนใหญ่ของสมัยเมาะตะมะ–หงสา ถูกแปลเป็นภาษาพม่าในช่วงคริสต์ศตวรรษที่ 17 หรือ 18 จากต้นฉบับบันทึกภาษามอญที่ได้รับมอบหมายให้บันทึกโดยเจ้าชายรัชทายาทไม่ทราบชื่อในต้นคริสต์ศตวรรษที่ 16 เป็นบันทึกเหตุการณ์หนึ่งในสองฉบับที่มีชื่อในภาษาพม่าว่า "โมน-ยาซะวีน" ส่วนอีกฉบับเป็นบันทึกเหตุการณ์ที่แปลโดยชเวนอ ช่วงคริสต์ศตวรรษที่ 19
ข้อสรุป.
บันทึกเหตุการณ์ฉบับนี้ครอบคลุมช่วงสมัยเมาะตะมะ–หงสาจนถึงสมัยของพญารามที่ 2 (ครองราชย์ ค.ศ. 1492–1526) และส่วนยาวที่สุดเน้นที่พระเจ้าธรรมเจดีย์ (ครองราชย์ ค.ศ. 1471–1492) ในส่วนแรกเป็นเรื่องราวต้นกำเนิดเกี่ยวกับพระควัมปติเถระ พระอุปถัมภ์ของชาวมอญในพม่าตอนล่าง
ตามต้นฉบับใบลานที่ยังหลงเหลืออยู่เพียงฉบับเดียว ซึ่งปัจจุบันอยู่ในหอสมุดแห่งชาติพม่า เป็นการแปลภาษาพม่าจากต้นฉบับภาษามอญที่สร้างขึ้นโดยเจ้าชายรัชทายาทที่ไม่ได้ระบุชื่อ ซึ่งเป็นโอรสองค์โตของกษัตริย์องค์ปัจจุบัน ต้นฉบับไม่ได้ระบุว่าใครเป็นเจ้าชายรัชทายาท ใครเป็นกษัตริย์ เขียนข้อความต้นฉบับเมื่อใด ใครเป็นผู้แปล หรือแปลเมื่อใด ไมเคิล ออง-ทวิน วิเคราะห์การแปลภาษาพม่าพบว่าบทความมอญดั้งเดิมน่าจะเขียนขึ้นในหรือประมาณช่วงที่พญารามที่ 2 สวรรคตในปี ค.ศ. 1526 การแปลซึ่งใช้ภาษาพม่าเป็นหลักนั้นน่าจะทำขึ้นหลังคริสต์ศตวรรษที่ 17 หรือ 18 และเรื่องเล่าในบันทึกที่เกี่ยวกับพระเจ้าธรรมเจดีย์ ชี้ให้เห็นถึงความเชื่อมโยงกับบันทึกเหตุการณ์ "นิทาน อารัมภกถา"
เป็นบันทึกเหตุการณ์หนึ่งในสองฉบับที่มีชื่อในภาษาพม่าว่า "โมน-ยาซะวีน" ส่วนอีกฉบับเป็นบันทึกเหตุการณ์ที่แปลโดยชเวนอ ช่วงคริสต์ศตวรรษที่ 19 นอกจากนี้ "มหาราชวงศ์" บันทึกเหตุการณ์พม่าคริสต์ศตวรรษที่ 18 ยังระบุถึง "โมน-ยาซะวีน" ว่าเป็นหนึ่งในแหล่งที่มาของข้อมูล แต่ก็ยังไม่มีหลักฐานใดในปัจจุบันที่เชื่อมโยงกับ "โมน-ยาซะวีน"
หมายเหตุ.
<templatestyles src="Reflist/styles.css" />
อำเภอเกียนซวาย

เกียนซวาย  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 12 ตำบล ("คุ้ม") ได้แก่ บันทายแดก เชอเตียล เดยเอ็ดธ์ กัมปงสวาย กบาลเกาห์ โกกีร์ โกกีร์ทุม พุมทุม เปร็กแอ่ง เปร็กทเมย สำโรงทุม เวียลสโบว และ 46 หมู่บ้าน ("ภูมิ")
มี "รีสอร์ท" ที่เป็นกระท่อมเล็ก ๆ บนเสาสูงเหนือแม่น้ำใกล้เมือง นี่คือการท่องเที่ยวสุดสัปดาห์ยอดนิยมสำหรับผู้อยู่อาศัยในพนมเปญ
อำเภอเกียนซวายตั้งอยู่บนทางหลวงหมายเลข 1 ซึ่งเชื่อมต่อระหว่างเมืองหลวงพนมเปญและจังหวัดสวายเรียง คนส่วนใหญ่ที่นี่เป็นชาวนา
อามาลา

อามาลา (เขียนเป็น AMAALA) เป็นโครงการเมกะโปรเจกต์ด้านการท่องเที่ยวซึ่งอยู่ระหว่างการก่อสร้างในประเทศซาอุดีอาระเบีย โครงการนี้พัฒนาโดยเรดซีโกลบอล ซึ่งเป็นบริษัทในเครือของกองทุนการลงทุนสาธารณะ (Public Investment Fund) และเป็นส่วนหนึ่งของโครงการซาอุดีวิชัน 2030 โครงการนี้ประกอบด้วยการพัฒนาหลัก 3 ส่วน ได้แก่ การพัฒนาชายฝั่ง เกาะอามาลา และอ่าวสามส่วน (Triple Bay)
โครงการนี้อยู่ภายใต้การอุปถัมภ์ของเจ้าชายโมฮัมเหม็ด บิน ซัลมาน และบริหารโดยกองทุนการลงทุนสาธารณะ อามาลามีแผนการพัฒนาครอบคลุมพื้นที่กว่า 4,200 ตารางกิโลเมตร
ระยะแรกของโครงการวางแผนให้เสร็จสิ้นภายในปี ค.ศ. 2020 โดยมีกำหนดการสร้างทั้งหมดให้เสร็จสมบูรณ์ภายในปี ค.ศ. 2028
อำเภอขสัจกันดาล

ขสัจกันดาล  เป็นอำเภอของจังหวัดกันดาล ประเทศกัมพูชา อำเภอแบ่งออกเป็น 18 ตำบล ("คุ้ม") ได้แก่ บากดาว, เชยทุม, กำปงจำแลง, เก้าชูแรม, เกาอกฮาเตย, เปรียะประอับ, เปรี๊ยกอำพล, แพรกเลือง, แพร็กตาคอฟ, แพรกตาเมฆ, ปุกฤาษี, โรคาชนหลวง , สันลุง, ซิธอร์, สวาย ชรัม, สวาย โรเมียต, ตาเอก วิหารสู้ และ 93 หมู่บ้าน ("ภูมิ")
อำเภอเกาะธม

เกาะธม  เป็นอำเภอของจังหวัดกันดาล ประเทศกัมพูชา อำเภอแบ่งออกเป็น 11 ตำบล ("คุ้ม") ได้แก่ เชือ ข่าเมา, ชรอย ตา เคฟ, กำปงกอง, เขาทุ่มกา, เขาทุ่มคา, ลึกแดก, เปร็ก สเดย์, แพรกสเดย, เปร็ก ทเมย, สมโภชน์, ปูธีบัน และ 93 หมู่บ้าน ("ภูมิ)"
อำเภอเลิกแด็ก

เลิกแด็ก  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 7 ตำบล ("คุ้ม") (กำปงพนม, กำสัมนา, ขโผอาเตว, เปมเริง, เปร็กดาช, เปร็กโตนโลอับ, สันดาร) และ 24 หมู่บ้าน ("ภูมิ")
อำเภอเลวียแอม

เลวียแอม  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 15 ตำบล ("คุ้ม") เช่น อเครย์กสาตร์, บารอง, บองกรุม, เกาเกฟ, เกาเรอา, ลเวียซา, เปมออกนาอง, พุมทุม, เปร็กเคเมง, เปร็กเรย์, เปร็กรุสเซ, ซัมบูร์, สาริกาไกฟ, ทมา หมู่บ้านกอ ตรอกเขลางค์ และ 43 หมู่บ้าน ("ภูมิ")
การปกครอง.
อำเภอเลวียแอม แบ่งออกเป็นตำบล ดังนี้
อำเภอมุขก็อมปูล

มุขก็อมปูล  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 9 ตำบล ("คุ้ม") เช่น ตำบลบักแขง ตำบลเกาดาช ตำบลเปร็กอันจัน ตำบลเปร็กดัมบัง ตำบลโรคากองมอย ตำบลโรคากองปีร์ ตำบลรุสสีจรูย ตำบลสัมบูรเมียส ตำบลสวายอัมเปียร์ และ 47 หมู่บ้าน ("ภูมิ")
อำเภอปเญียลือ

ปเญียลือ  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 14 ตำบล ("คุ้ม") เช่น ชเววัง เชรโลอาส กัมปงลวง กัมปงออส เกาเชน พนมบาต ปอนเฮาลือ ปอนเฮาปอน เปร็กพโนฟ เปร็กตาเตียน พซาร์แดก สำโรง ตุมนบทุม วิหารหลวงและ 141 หมู่บ้าน ("ภูมิ") ทางตอนเหนือของอำเภอ ใกล้ชายแดนระหว่างจังหวัดกำปงสปือและกำปงฉนัง มีเมืองหลวงเก่าคืออุดง
อำเภอสอาง

สอาง  เป็นอำเภอหนึ่งในจังหวัดกันดาล ประเทศกัมพูชา อำเภอนี้แบ่งย่อยออกเป็น 12 ตำบล ("คุ้ม") เช่น ขโผบ เกาขะเอล เกาขชาตโตลเลีย กรางโยบ ปราสาท เปร็กอัมเบล เปร็กคอย ซังพนม สวายประทีล ตาโลน เทรวยสลา ตึกวิล และ 119 หมู่บ้าน ("ภูมิ")
อำเภอบาเธียย์

บาเธียย์ (แปลตรงตัว#เปลี่ยนทาง 'ความพ่ายแพ้ของควายในตำนานในโถพี') เป็นอำเภอหนึ่งในจังหวัดกำปงจาม ประเทศกัมพูชา เมืองหลักของอำเภอคือเมืองพะว เมืองนี้ตั้งอยู่บนทางหลวงหมายเลข 6 ห่างจากเมืองหลักของจังหวัดกำปงจามไปทางทิศตะวันออกประมาณ 64 กิโลเมตร และห่างจากกรุงพนมเปญ เมืองหลวงของกัมพูชาไปทางทิศเหนือประมาณ 60 กิโลเมตร อำเภอนี้ตั้งอยู่ที่จุดบรรจบระหว่างทางน้ำหลัก 2 สาย คือ แม่น้ำโขงและทะเลสาบโตนเลสาบ
ในเดือนสิงหาคม พ.ศ. 2549 อำเภอบาเธียย์เป็นสถานที่เกิดการระบาดของไวรัส H5N1 อันร้ายแรงที่เรียกกันทั่วไปว่า "ไข้หวัดนก" พบการระบาดในเป็ดที่มีชีวิตและตายจากฟาร์มแห่งหนึ่งในอำเภอดังกล่าว โดยมีเป็ดตายไป 700 ตัว เจ้าหน้าที่สงสัยว่าเป็ดที่ลักลอบนำเข้ามาจากจังหวัดไพรแวง ซึ่งมีการยืนยันแล้วว่าเกิดการระบาดมาก่อน ไปยังอำเภอตะโบงคมุมที่อยู่ใกล้เคียง โดยอาจเป็นสาเหตุของการระบาดใหม่นี้ รวมแล้วมีเป็ดมากกว่า 3,000 ตัวตายหรือถูกฆ่าในกำปงจามเพื่อป้องกันการติดเชื้อเพิ่มเติม ไม่มีรายงานการติดเชื้อในมนุษย์
ที่ตั้ง.
อำเภอบาเธียย์เป็นอำเภอที่อยู่ทางตะวันออกสุดของจังหวัดกำปงจามและมีอาณาเขตติดกับจังหวัดอื่นอีก 2 จังหวัด หากมองจากทางเหนือตามเข็มนาฬิกา อำเภอบาเธียย์มีอาณาเขตติดกับจังหวัดกำปงธมทางทิศเหนือ และติดกับอำเภอเลิงเพรยและกังเมียะทางทิศตะวันออก ทางทิศใต้ของจังหวัดบาเธย์ คือ อำเภอขสัจกันดาล, อำเภอมุขก็อมปูล และอำเภอโป็นเญียลือ เลย ของจังหวัดกันดาล อำเภอบาเธียย์มีพรมแดนด้านตะวันตกติดกับอำเภอกำปงตระลาจและอำเภอชลคีรีของจังหวัดกำปงฉนัง
การปกครอง.
นาย ยิน คิม ฮอร์น เป็นนายอำเภอบาเธียย์ และรายงานต่อฮุนเนง ผู้ว่าราชการจังหวัดกำปงจาม ตารางต่อไปนี้แสดงหมู่บ้านในอำเภอบาเธียย์จำแนกตามตำบล
ประชากร.
อำเภอนี้แบ่งย่อยออกเป็น 12 ตำบล ("คุ้ม") และ 80 หมู่บ้าน ("ภูมิ") จากการสำรวจสำมะโนประชากรในปี พ.ศ. 2541 พบว่าประชากรในอำเภอนี้มี 90,920 คนใน 17,541 ครัวเรือนในปี พ.ศ. 2541 ด้วยประชากรมากกว่า 90,000 คน อำเภอบาเธย์จึงเป็นหนึ่งในอำเภอที่มีประชากรน้อยที่สุดในจังหวัดกำปงจาม ขนาดครัวเรือนโดยเฉลี่ยในอำเภอบาเธียย์ คือ 5.1 คนต่อครัวเรือน ซึ่งเท่ากับค่าเฉลี่ยในพื้นที่ชนบทของกัมพูชา อัตราส่วนทางเพศในเขตนี้คือร้อยละ 91.3 โดยมีผู้หญิงมากกว่าผู้ชาย[
อู๋ ยฺหวี

อู๋ ยฺหวี (เกิดวันที่ 13 มกราคม ค.ศ. 1995) เป็นนักมวยชาวจีน เธอได้รับเหรียญทองใน โอลิมปิกฤดูร้อน 2024 ประเภทหญิง 50 กก.
อาชีพ.
เธอได้เหรียญทองในมวยสากลชิงแชมป์โลก 2023
ณ วันที่ 9 สิงหาคม ค.ศ. 2024 เธอได้เหรียญทองในโอลิมปิกฤดูร้อน 2024 ประเภทหญิง 50 กก. เอาชนะบูเซ นัซ ชาคือโรลู นักมวยชาวตุรกี ด้วยคะแนนรอบสุดท้ายที่ 4-1 เธอเป็นนักมวยหญิงชาวจีนคนที่สองที่ได้รางวัลชนะเลิศโอลิมปิก ส่วนคนแรกคือฉาง ยฺเหวียน
ชีวิตส่วนตัว.
อู๋ได้รับการกล่าวถึงเป็นสิบเอกในกองทัพจีน
เคอาโมเก็ตเซ เคโนซี

เคอาโมเก็ตเซ ซาดีเอ เคโนซี (เกิดวันที่ 17 มกราคม ค.ศ. 1997) เป็นนักมวยชาวบอตสวานา เธอเข้าแข่งขันในโอลิมปิกฤดูร้อน 2020 ประเภทเฟเธอร์เวตหญิง แต่แพ้ให้กับคาร์ริสส์ อาร์ติงสตอลล์จากบริเตนใหญ่ในรอบแรก ตอนแรก เคโนซีเคยเล่นเน็ตบอล ก่อนที่จะผันตัวมาเป็นนักมวยใน ค.ศ. 2015 เธอเข้าแข่งขันในมวยสากลชิงแชมป์โลก 2019 และได้เหรียญทองในแอฟริกันเกมส์ 2019
บ่าววง บ่าวเอก

บ่าววง อานัก เลอลากี บ่าวเอก  เป็นนักการเมืองชาวมาเลเซีย ดำรงตำแหน่งผู้นำฝ่ายค้านรัฐเกอดะฮ์ตั้งแต่ 26 พฤศจิกายน พ.ศ. 2566 และเป็นสมาชิกสภานิติบัญญัติประจำรัฐเกอดะฮ์ในท้องที่ซีดัม ตั้งแต่วันที่ 12 สิงหาคม พ.ศ. 2566 เขาเป็นสมาชิกของพรรคยุติธรรมประชาชน ซึ่งพรรคดังกล่าวเป็นแนวร่วมของปากาตันฮาราปัน นอกจากนี้เขายังนักการเมืองเชื้อสายสยามที่ชนะการเลือกตั้งเป็นคนแรกในประวัติศาสตร์รัฐเกอดะฮ์
ประวัติ.
บ่าววง เป็นบุตรของบ่าวเอก เอินดิน ซุน (Bau Ek Endin Soon) มีพื้นเพเป็นชาวสยามจากบ้านออละมาดู (Olak Madu) ในสีดำคีรี (Sidam Kiri) ปาดังเซอไร อำเภอกูลิม รัฐเกอดะฮ์ บ่าววงนับถือศาสนาพุทธ เขาสมรสแล้ว และมีบุตรสองคน
การทำงาน.
บ่าววงเข้าร่วมพรรคยุติธรรมประชาชนตั้งแต่ พ.ศ. 2551 เขาเคยทำงานเป็นเจ้าหน้าพนักงานพิเศษของโจฮารี อับดุล อดีตสมาชิกสภาผู้แทนราษฎรเมืองซูไงเปอตานีช่วง พ.ศ. 2561–2565 จากนั้นเขาได้ทำงานให้กับโมฮัมเมด เตาฟิก โจฮารี ผู้ดำรงตำแหน่งสภาผู้แทนราษฎรในการเลือกตั้งทั่วไปครั้งที่ 15
บ่าววงลาออกจากงานเมื่อวันที่ 28 กรกฎาคม พ.ศ. 2566 เพื่อลงสมัครเลือกตั้งเป็นนักการเมืองเต็มตัว เขาได้รับชัยชนะเหนือจูเลียนา อับดุล ฆานี จากพรรคเบอร์ซาตู ด้วยคะแนนเสียง 21,859 ต่อ 20,905 ในท้องที่ซีดัม ที่มีคนท้องถิ่นเป็นชาวมลายู จีน อินเดียเป็นส่วนใหญ่ และมีชาวสยามอาศัยในแถบนั้นเพียง 300 คนเท่านั้น
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดศรีสะเกษ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, กิ่งอำเภอน้ำเกลี้ยง และกิ่งอำเภอวังหิน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอห้วยทับทัน, กิ่งอำเภอบึงบูรพ์ และกิ่งอำเภอภูสิงห์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกันทรลักษ์, อำเภอขุนหาญ, อำเภอไพรบึง, อำเภอโนนคูณ และอำเภอศรีรัตนะ
แปดผู้อาวุโส

แปดเจ้าหน้าที่ชั้นผู้ใหญ่ผู้ทรงเกียรติ  เรียกอย่างย่อว่า แปดผู้อาวุโส  เป็นกลุ่มสมาชิกอาวุโสของพรรคคอมมิวนิสต์จีนที่มีอำนาจมากที่สุดในสองทศวรรษสุดท้ายของศตวรรษที่ 20 ในภาษาอังกฤษอาจเรียกคนเหล่านี้ว่า The Eight Immortals แปลว่าแปดคนอมตะ หมายถึง ป๊าเซียน เป็นการอ้างอิงถึงเทพเจ้าเต๋าที่เรียกอีกอย่างว่า โป๊ยเซียน
เติ้ง เสี่ยวผิง ผู้ซึ่งก้าวขึ้นเป็นผู้นำสูงสุดของจีนในเดือนธันวาคม ค.ศ. 1978 จากการประชุมเต็มคณะครั้งที่ 3 ของคณะกรรมธิการกลางชุดที่ 11 ถือเป็นผู้ทรงอำนาจที่สุดในกลุ่ม แต่การใช้อำนาจของเขาไม่เคยเบ็ดเสร็จเด็ดขาดและเขาต้องปรึกษาและประนีประนอมกับผู้อาวุโสอีกเจ็ดคน โดยผู้ที่โดดเด่นที่สุดได้แก่ เฉิน ยฺหวินและหลี่ เซียนเนี่ยน (ถือเป็นผู้มีอำนาจอันดับ 2 และ 3 ตามลำดับ และทั้งคู่มีความสัมพันธ์กับกลุ่มสายแข็งฝ่ายซ้ายและฝ่ายต่อต้านการปฏิรูปและเศรษฐกิจแบบเน้นตลาด) พันธมิตรของเติ้งในหมู่ผู้อาวุโส ได้แก่ หยาง ช่างคุนและเผิง เจิน ในช่วงปลายทศวรรษ 1980 ผู้อาวุโสทุกคน รวมถึงเติ้งเอง ต่างร่วมกันต่อต้านการปฏิรูปการเมืองเพิ่มเติม ขณะที่มีมุมมองต่างกันในเรื่องเศรษฐกิจและการต่างประเทศ
ตามที่จ้าว จื่อหยาง เลขาธิการฝ่ายปฏิรูปได้กล่าวไว้ว่าในบรรดาผู้อาวุโสทั้งหมด หลี่ เซียนเนี่ยนเป็นผู้ที่โดดเด่นที่สุด กระตือรือร้นมากที่สุด และประสบความสำเร็จมากที่สุดในการต่อต้านและขัดขวางการเปลี่ยนแปลงและปฏิรูปในประเด็นทางการเมืองและเศรษฐกิจ การตัดสินใจสำคัญมักเกิดขึ้นที่บ้านของเติ้ง แปดผู้อาวุโสสามารถกำจัดผู้นำพรรคได้สามคน ระหว่าง ค.ศ. 1978 ถึง 1981 ฮฺว่า กั๋วเฟิงค่อย ๆ ถูกปลดจากตำแหน่งนายกรัฐมนตรีและประธานพรรค หู เย่าปังถูกปลดใน ค.ศ. 1987 และจ้าว จื่อหยางถูกปลดใน ค.ศ. 1989 เติ้ง แกนหลักของแปดผู้อาวุโสทั้ง เกษียณอายุหลังการประชุมเต็มคณะครั้งที่ 5 ของคณะกรรมการกลางชุดที่ 13 (พฤศจิกายน ค.ศ. 1989) ซึ่งเขาลาออกจากตำแหน่งทางการสุดท้ายของเขา (ประธานคณะกรรมการการทหารส่วนกลาง) และผู้อาวุโสที่เหลือก็เกษียณอายุอย่างเป็นทางการหลังการประชุมสมัชชาใหญ่พรรคครั้งที่ 14 ในเดือนตุลาคม ค.ศ. 1992 ซึ่งคณะกรรมการที่ปรึกษาส่วนกลางถูกยุบ พวกเขายังคงมีอิทธิพลเด็ดขาดอยู่เบื้องหลังจนกระทั่งเติ้งเสียชีวิตในเดือนกุมภาพันธ์ ค.ศ. 1997
สมาชิก.
ไม่เคยมีการระบุสมาชิกอย่างเป็นทางการ โดยมีเติ้ง เสี่ยวผิงเป็นผู้กุมอำนาจหลัก แปดผู้อาวุโสที่ได้รับการยอมรับให้รวมอยู่ด้วย ได้แก่:
บุตรหลาน.
บุตรหลานของแปดผู้อาวุโสซึ่งได้รับประโยชน์อย่างมากจากระบบอุปถัมภ์และระบบพวกพ้องรวมตัวกันเป็นกลุ่มที่ปัจจุบันรู้จักกันในนาม "เจ้าชายน้อย" หรือ "พรรคมกุฎราชกุมาร" สมาชิกที่เติบโตมาจากตำแหน่งต่าง ๆ ของพรรค สามารถล้มล้างฝ่ายค้านในเขตอำนาจของตนได้อย่างง่ายดาย แม้พวกเขาจะได้รับมอบหมายให้ดำรงตำแหน่งบริหารส่วนท้องถิ่นก็ตาม มักพบว่าพวกเขามีอำนาจสูงกว่าเจ้าหน้าที่พรรคอื่นและมีเกียรติยศมากกว่าด้วยสายเลือดของพวกเขา "บลูมเบิร์ก" ได้รายงานเกี่ยวกับความมั่งคั่งอันมหาศาลที่สะสมโดยลูกหลานเหล่านี้ผ่านบทบาทของพวกเขาในบริษัทมหาชนและเอกชนต่าง ๆ
กระทรวงกสิกรรม การป่าไม้ และการประมง

กระทรวงกสิกรรม การป่าไม้ และการประมง  เป็นกระทรวงของรัฐบาลกัมพูชาที่รับผิดชอบในการควบคุมดูแลกิจกรรมทางการเกษตร ป่าไม้ และอุตสาหกรรมการประมงในประเทศกัมพูชา
สถาบันที่เกี่ยวข้อง.
โรงเรียนของรัฐ บริษัท และสวนยางพาราที่เกี่ยวข้องกับกระทรวง ได้แก่
อาชญากรรมและประเด็นน่ากังวล.
ในปี พ.ศ. 2550-2551 รัฐบาลกัมพูชาเป็นผู้รับผิดชอบในการขายพื้นที่ดินทั้งหมดร้อยละ 45 ในกัมพูชาให้กับนักลงทุนต่างชาติเป็นหลัก สัมปทานที่ดินจะใช้สำหรับโครงการเกษตรอุตสาหกรรม ป่าไม้ การท่องเที่ยว และก่อสร้าง แม้ว่าพื้นที่ส่วนใหญ่จะได้รับการคุ้มครองสัตว์ป่าหรือแม้กระทั่งอุทยานแห่งชาติก็ตาม (ดูทิวเขาบรรทัดเป็นตัวอย่าง) สัมปทานที่ดินเพื่อเศรษฐกิจ (Economic Land Concession: ELC) ส่วนใหญ่ได้รับการออกโดยฝ่าฝืนกฎหมายที่ดินของกัมพูชา พ.ศ. 2544 และพระราชกฤษฎีกาย่อยว่าด้วยสัมปทานที่ดินเพื่อเศรษฐกิจจึงทำให้มันผิดกฎหมาย
ผู้สังเกตการณ์มองว่าการขายที่ดินเป็นผลจากการแย่งชิงที่ดินและการทุจริตอย่างกว้างขวางภายในระบบตุลาการ กระทรวง และระบบราชการของกัมพูชา ซึ่งก่อให้เกิดความไม่สงบร้ายแรงทั่วประเทศในช่วงไม่กี่ปีที่ผ่านมา
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, อำเภอโนนคูณ, กิ่งอำเภอน้ำเกลี้ยง และกิ่งอำเภอวังหิน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอไพรบึง, อำเภอห้วยทับทัน และกิ่งอำเภอบึงบูรพ์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกันทรลักษ์, อำเภอขุนหาญ และกิ่งอำเภอศรีรัตนะ
กระทรวงพาณิชยกรรม (กัมพูชา)

กระทรวงพาณิชยกรรม  เป็นกระทรวงของรัฐบาลกัมพูชาที่รับผิดชอบในการควบคุมและส่งเสริมการค้าและการค้าของกัมพูชา โดยทำงานทั้งในประเทศและต่างประเทศ และภายในบริบทของอาเซียน เพื่อสร้างโอกาสและสภาพแวดล้อมการทำงานที่ดีสำหรับผู้ผลิตและผู้ส่งออก
กระทรวงวัฒนธรรมและวิจิตรศิลปะ

กระทรวงวัฒนธรรมและวิจิตรศิลปะ (MCFA) เป็นกระทรวงของรัฐบาลกัมพูชาที่มีหน้าที่ส่งเสริม สนับสนุน และส่งเสริมวิจิตรศิลป์ของประเทศกัมพูชา
หน่วยงานในสังกัด.
กระทรวงวัฒนธรรมและวิจิตรศิลปะประกอบด้วยหน่วยงานในสังกัด ดังนี้
แมลิก เดลกาตี

แมลิก เดลกาตี  หรือชื่อเกิด ฌุสแต็ง เลซาฌ  เป็นนักแสดงภาพยนตร์ลามกเกย์ และนายแบบชาวแคนาดาเชื้อสายฝรั่งเศส
ชีวิตส่วนตัว.
เดลกาตีเกิดเมื่อวันที่ 29 กันยายน ค.ศ. 2000 ณ มอนทรีออล, รัฐเกแบ็ก โดยเขาเป็นชาวแคนาดาเชื้อสายฝรั่งเศส ทั้งนี้เขาเคยเป็นนักกีฬาประเภทยูโด
อาชีพ.
เริ่มแรกเดลกาตีได้เริ่มทำงานเป็นสตริปเปอร์ ให้กับร้านแคมปัสที่มอนทรีออลซึ่งเป็นสถานที่ที่พ่อของเขาเคยทำงานเป็นสตริปเปอร์ด้วยเช่นกัน โดยเดลกาตีก็ได้รับความนิยมอย่างรวดเร็ว ต่อมาจากการระบาดทั่วของโควิด-19 ทำให้เขาได้ตัดสินใจเป็นนักแสดงภาพยนตร์ลามกหลังจากที่ต้นสังกัดของเขาได้นำเสนอข้อตกลงกับเขา เดลกาตีได้ติดต่อไปยังหลายสตูดิโอ แต่เขาได้ตัดสินใจเซ็นสัญญากับเม็นดอตคอมซึ่งเป็นสตูดิโอภาพยนตร์ลามกเกย์หลังจากทางค่ายได้เสนอสัญญาฉบับพิเศษให้กับเขาและในปี ค.ศ. 2020 เดลกาตี ก็ได้เป็นนิวเฟซของเม็นดอตคอม
เดลกาตีได้เริ่มเล่นภาพยนตร์ลามกแนวรักร่วมสองเพศให้กับวายน็อตไบ (ซึ่งร่วมกับเม็นดอตคอม) ในเดือนมีนาคม ค.ศ. 2022 และได้เริ่มรับบทบาทเป็นฝ่ายรับ ในเดือนพฤศจิกายน ค.ศ. 2022 เดลกาตีเคยได้รับการแสดงชื่อเข้าชิงในรางวัลทั้งเกย์วีเอ็นอะวอดส์ และเอ็กซ์บิซอะวอดส์ ซึ่งเขาเคยชนะรางวัลของเกย์วีเอ็นอะวอดส์ในสาขาฝ่ายรุกยอดนิยมและฉากรักร่วมสองเพศที่ดีที่สุดในปี ค.ศ. 2023
ในด้านของวงการแฟชั่นเดลกาตีได้ร่วมแคมเปญถ่ายโฆษณาให้กับชุดชั้นในคอลเลกชัน Stripped2 ของดีนแอนด์แดน แคทีน ดีไซเนอร์ชาวแคนาดา เมื่อเดือนกุมภาพันธ์ ค.ศ. 2021 และได้ขึ้นปกนิตยสารดีเอ็นเอ ในเดือนสิงหาคม ค.ศ. 2021 ต่อมาเดลกาตีได้เดินแบบทั้งในงานนิวยอร์กแฟชั่นวีคในเดือนกุมภาพันธ์ ค.ศ. 2022 และงานลอสแองเจลิสแฟชั่นวีคในเดือนตุลาคม ค.ศ. 2022
ภาพลักษณ์.
ตั้งแต่ที่เขาได้เริ่มเข้าสู่วงการภาพยนตร์ลามกเกย์ เดลกาตีได้นิยามตัวเองว่าเป็นชายรักต่างเพศ และไม่เคยมีความรู้สึกอ่อนไหวกับผู้ชายก่อนจะเข้าสู่หน้ากล้อง ถึงอย่างนั้นเขาก็ได้บอกว่าถึงแม้ว่าเขาจะเป็นชายรักต่างเพศแต่ก็มีผู้ชายบางคนที่เขารู้สึกชอบ ซึ่งเขาสามารถที่จะมีเพศสัมพันธ์ได้ทั้งผู้ชายและผู้หญิง
เดลกาตีได้รับการจัดอันดับว่าเขาเป็นนักแสดงภาพยนตร์ลามกเกย์ที่ถูกค้นหามากที่สุดของกูเกิลในปี ค.ศ. 2022 ซึ่งรายงานโดยสเตรทอัพเกย์พอร์น ขณะที่พอร์นฮับ ได้ออกมาเปิดเผยว่าเขาเป็นนักแสดงภาพยนตร์ลามกเกย์ที่ถูกค้นหาในเว็บไซต์มากที่สุดในปี ค.ศ. 2023
การเมืองจีน

ในประเทศจีน การเมืองดำเนินภายในกรอบรัฐคอมมิวนิสต์ตามระบบสภาประชาชนภายใต้การนำของพรรคคอมมิวนิสต์จีน โดยสภาประชาชนแห่งชาติทำหน้าที่เป็นองค์กรสูงสุดของอำนาจรัฐ และเป็นสาขาเดียวของรัฐบาลที่ยึดตามหลักการของอำนาจรวม พรรคคอมมิวนิสต์จีนเป็นผู้นำกิจกรรมของรัฐโดยครองที่นั่งสองในสามในสภาประชาชนแห่งชาติ และสมาชิกพรรคเหล่านี้มีหน้าที่รับผิดชอบการนำนโยบายที่คณะกรรมาธิการกลางพรรคคอมมิวนิสต์จีนและสภาแห่งชาติกำหนดไว้ไปปฏิบัติ ตามหลักประชาธิปไตยแบบรวมอำนาจ สภาประชาชนแห่งชาติมีอำนาจควบคุมรัฐได้ไม่จำกัดตามข้อจำกัดที่ตนเองกำหนดไว้ เมื่อควบคุมสภาประชาชนแห่งชาติแล้ว พรรคคอมมิวนิสต์จีนก็จะมีอำนาจควบคุมรัฐได้เบ็ดเสร็จ เขตบริหารพิเศษสองแห่งของจีน ได้แก่ ฮ่องกงและมาเก๊า เป็นอิสระจากระบบนี้โดยกฎหมาย
ระบบการเมืองของจีนถือเป็นระบบเผด็จการ ไม่มีผู้นำระดับชาติที่ได้รับการเลือกตั้งอย่างเสรี ฝ่ายค้านทางการเมืองถูกปราบปราม กิจกรรมทางศาสนาทั้งหมดถูกควบคุมโดยพรรคคอมมิวนิสต์จีน ไม่อนุญาตให้มีความเห็นต่าง และสิทธิพลเมืองถูกจำกัด การเลือกตั้งโดยตรงเกิดขึ้นเฉพาะในระดับท้องถิ่นเท่านั้น ไม่ใช่ระดับชาติ โดยการเสนอชื่อผู้สมัครทั้งหมดจะอยู่ภายใต้การควบคุมของพรรคคอมมิวนิสต์จีน
ธรรมชาติของการเลือกตั้งถูกจำกัดอย่างมากโดยการผูกขาดอำนาจของพรรคคอมมิวนิสต์จีน การตรวจพิจารณา และการควบคุมการเลือกตั้งของพรรค ตามที่รอรี ทรูเอกซ์ นักวิชาการจากโรงเรียนรัฐศาสตร์และกิจการระหว่างประเทศพรินซ์ตันกล่าวไว้ว่า "พรรคคอมมิวนิสต์จีนควบคุมกระบวนการเสนอชื่อและการเลือกตั้งอย่างเข้มงวดในทุกระดับของระบบรัฐสภาประชาชน... กลไกการเลือกตั้งทางอ้อมแบบแบ่งชั้นในระบบรัฐสภาประชาชนทำให้มั่นใจได้ว่า ส.ส. ในระดับสูงสุดจะไม่ต้องเผชิญกับความรับผิดชอบต่อประชาชนจีนในการเลือกตั้ง"
ชาวต่างชาติ

ชาวต่างชาติ (มักเรียกสั้น ๆ ว่า expat) คือบุคคลที่อาศัยอยู่นอกประเทศที่ตนเป็น พลเมือง
คำนี้มักจะหมายถึงผู้ประกอบอาชีพ คนงานที่มีทักษะ หรือนักเรียนจากประเทศที่ร่ำรวย อย่างไรก็ตาม อาจหมายถึง ผู้เกษียณอายุ ศิลปิน และบุคคลอื่นที่เลือกที่จะไปใช้ชีวิตอยู่นอกประเทศบ้านเกิดของตนด้วย[ "" ]
สหรัฐอาหรับเอมิเรตส์เป็นประเทศที่มีสัดส่วนชาวต่างชาติมากที่สุดในโลก รองจากนครวาติกันโดย ชาวต่างชาติในสหรัฐอาหรับเอมิเรตส์ คิดเป็นร้อยละ 88 ของประชากร
การย้ายถิ่นออกนอกประเทศ

การย้ายถิ่นออกนอกประเทศ, การอพยพออกจากประเทศ หรือ การย้ายถิ่นออก  คือการออกจากประเทศที่มีถิ่นที่อยู่หรือสถานที่ที่อยู่อาศัย ด้วยความตั้งใจที่จะตั้งถิ่นฐานในที่อื่น (เพื่อออกจากประเทศอย่างถาวร) ในทางกลับกัน การย้ายถิ่นเข้าประเทศ (immigration) หมายถึงการเคลื่อนย้ายผู้คนจากอีกประเทศหนึ่งไปยังอีกประเทศหนึ่ง (เพื่อย้ายไปยังประเทศใดประเทศหนึ่งอย่างถาวร)
นักประชากรศาสตร์อธิบายว่า ปัจจัยผลักและดึงดูด เพื่อให้ผู้คนถูกขับออกจากสถานที่หนึ่งและไปยังอีกสถานที่หนึ่ง อาจมีเพราะต้องการที่จะหลีกหนีจากสถานการณ์เชิงลบ เช่น การขาดแคลนที่ดินหรืองาน หรือการปฏิบัติที่ไม่เป็นธรรม ผู้ย้ายถิ่นฐานไปหาโอกาสที่มีอยู่ในที่อื่นได้ การหลบหนีจากสภาพแวดล้อมที่กดดัน การเป็นผู้ลี้ภัย และการขอสถานะผู้ลี้ภัย เพื่อให้ได้สถานะผู้ลี้ภัย ในต่างประเทศอาจนำไปสู่การอพยพถาวร
แพโลแอลโต

แพโลแอลโต (ภาษาสเปนแปลว่า 'แท่งสูง') เป็นเมืองกฎบัตรที่มุมตะวันตกเฉียงเหนือของเทศมณฑลแซนตาแคลรา รัฐแคลิฟอร์เนีย สหรัฐอเมริกา ในบริเวณอ่าวซานฟรานซิสโก ตั้งชื่อตามต้นเรดวูดชายฝั่ง ที่เรียกว่า เอลแพโลแอลโต
เมืองแพโลแอลโตก่อตั้งขึ้นในปี ค.ศ. 1894 โดยนักอุตสาหกรรมชาวอเมริกัน ลีแลนด์ สแตนฟอร์ด และภรรยาของเขา เจน สแตนฟอร์ด โดยพวกเขาก่อตั้ง มหาวิทยาลัยสแตนฟอร์ด ขึ้นเพื่อรำลึกถึงลีแลนด์ สแตนฟอร์ด จูเนียร์ ลูกคนเดียวของพวกเขา ต่อมาแพโลแอลโตได้ขยายตัวออกไป จากการสำรวจสำมะโนประชากรปี 2020 พบว่ามีประชากร 68,572 คน เมืองแพโลแอลโตมีค่าครองชีพสูงที่สุดแห่งหนึ่งในสหรัฐอเมริกา และผู้อยู่อาศัยในเมืองนี้ยังเป็นกลุ่มที่มีการศึกษาสูงที่สุดในประเทศอีกด้วย อย่างไรก็ตาม มีอัตราการฆ่าตัวตายของเยาวชนสูงกว่าค่าเฉลี่ยของประเทศถึง 4 เท่า ซึ่งมักเกิดจากแรงกดดันทางการเรียน
พงศาวดารมอญฉบับชเวนอ

พงศาวดารมอญ ([mʊ̀ɴ jàzəwɪ̀ɴ]; "โมน-ยาซะวีน") ถูกแปลจากภาษามอญเป็นภาษาพม่าโดย ชเวนอ เป็นบันทึกเหตุการณ์เกี่ยวกับอาณาจักรหงสาวดีและการเมืองมอญในยุคก่อน ๆ เป็นบันทึกเหตุการณ์หนึ่งในสองฉบับที่มีชื่อในภาษาพม่าว่า "โมน-ยาซะวีน" ที่ยังเหลืออยู่
ที่มา.
มีบันทึกเหตุการณ์สองฉบับที่มีชื่อในภาษาพม่าว่า "โมน-ยาซะวีน" ที่ยังเหลืออยู่ เนื้อหาของบทความถูกที่ตีพิมพ์ครั้งแรกใน ค.ศ. 1922
เจ.เอ. สจ๊วต กล่าวถึงแหล่งข้อมูลของสิ่งพิมพ์ปี ค.ศ. 1922 ซึ่งเขาแปลออกมาเป็น "โมน-ยาซะวีน" นั้น เป็นการรวบรวมและแปลเป็นภาษาพม่าจากต้นฉบับที่เขียนเป็นภาษามอญ โดย อู้ชเวนอ ในคริสต์ศตวรรษที่ 19 สจ๊วตกล่าวต่ออีกว่าต้นฉบับภาษามอญที่อ้างอิงนั้น แท้จริงแล้วเป็นต้นฉบับที่รวบรวมโดย เซอร์ อาเทอร์ เพอร์เวส ฟาเยอร์ จากสยาม และต้นฉบับภาษาพม่าของ ชเวนอ นั้นพบที่ มี่นกู้นบิดะกะไต (หอสมุดมี่นกู้น) ในภาคซะไกง์ ตามที่ ไมเคิล ออง-ทวิน ซึ่งสืบตามคำกล่าวของสจ๊วต ระบุว่าต้นฉบับประวัติศาสตร์ภาษามอญฉบับเดียวนั้นพบในของสะสม เซอร์ อาเทอร์ เพอร์เวส ในหอสมุดแห่งชาติอังกฤษ เป็นต้นฉบับใบลานซึ่งถูกจัดหมวดหมู่ว่า "ประวัติศาสตร์ของตะเลง" นอกจากนี้ ส่วนบทส่งท้ายของสิ่งพิมพ์ปี ค.ศ. 1922 ระบุว่าต้นฉบับซึ่งสันนิษฐานว่าเป็นต้นฉบับภาษามอญที่ เซอร์ อาเทอร์ เพอร์เวส สะสมไว้ เสร็จสมบูรณ์ในวันแรม 6 ค่ำ เดือนดะโบ่-ดแว ปี 1146 ตามปฏิทินพม่า (30 มกราคม ค.ศ. 1785)
เนื้อหา.
บันทึกเหตุการณ์นี้ครอบคลุมประวัติศาสตร์ของกษัตริย์เมาะตะมะ–หงสา ตั้งแต่สมัยพระเจ้าฟ้ารั่วจนถึงสมัยพระเจ้าสการะวุตพีเป็นหลัก นอกจากนี้ยังมีประวัติศาสตร์ช่วงต้นโดยย่อของอาณาจักรสุธรรมวดีและอาณาจักรหงสาวดีด้วย ลำดับเวลาในบันทึกนั้นไม่น่าเชื่อถืออย่างยิ่ง ไม่เพียงแต่วันที่จะต่างกันอย่างมากจากวันที่ในบันทึกฉบับอื่น ๆ ที่มีช่วงเหตุการณ์เดียวกันเท่านั้น แต่วันที่ในส่วนต่าง ๆ ของบันทึกยังไม่ตรงกันอีกด้วย
ตารางต่อไปนี้เป็นรายชื่อพระมหากษัตริย์ราชวงศ์ฟ้ารั่วตามที่มีบันทึกไว้
หมายเหตุ.
<templatestyles src="Reflist/styles.css" />
แซนตาแคลรา (รัฐแคลิฟอร์เนีย)

แซนตาแคลรา ("SAN-'-_-'-ə" ; ภาษาสเปน แปลว่า "นักบุญกลารา") เป็นนครในเทศมณฑลแซนตาแคลรา รัฐแคลิฟอร์เนีย จากการสำรวจสำมะโนประชากรปี 2020 พบว่าเมืองนี้มีประชากร 127,647 คน ซึ่งทำให้เป็นเมืองที่มีประชากรมากเป็นอันดับ 8 ในเขตอ่าว เมืองนี้ตั้งอยู่ในพื้นที่อ่าวทางตอนใต้ ก่อตั้งโดยชาวสเปนในปี 1777 
แซนตาแคลราตั้งอยู่ในใจกลางของซิลิคอนแวลลีย์ และเป็นที่ตั้งของสำนักงานใหญ่ของบริษัทต่าง ๆ เช่น อินเทล, เอเอ็มดี (AMD) และอินวิเดีย นอกจากนี้ยังเป็นที่ตั้งของมหาวิทยาลัยแซนตาแคลรา ซึ่งเป็นมหาวิทยาลัยที่เก่าแก่ที่สุดในแคลิฟอร์เนีย
งานร่าง

งานร่าง (จากภาษากรีก σχέδιος – "schedios" แปลว่า "ทำแบบด้นสด") คือ การวาดภาพด้วยมืออย่างรวดเร็ว ซึ่งโดยปกติไม่ได้ตั้งใจให้เป็นผลงานที่เสร็จสมบูรณ์ งานร่างอาจมีวัตถุประสงค์หลายประการ เช่น อาจเป็นการบันทึกสิ่งที่ศิลปินเห็น อาจเป็นการบันทึกหรือพัฒนาแนวคิดสำหรับใช้ในภายหลัง หรืออาจใช้เป็นการสาธิตภาพโดยด่วน เป็นแนวคิด หรือหลักการในรูปแบบกราฟิก งานร่างถือเป็นสื่อศิลปะที่มีค่าใช้จ่ายน้อยที่สุด
งานร่างสามารถทำได้ในสื่อการวาดภาพทุกชนิด คำนี้มักใช้กับงานกราฟิกที่วาดด้วยวัสดุแห้ง เช่น ปากกาหัวเงิน แกรไฟต์ ดินสอ หรือสีแท่ง อาจนำไปประยุกต์ใช้กับภาพวาดที่วาดด้วยปากกาและหมึก อุปกรณ์ดิจิทัล เช่น ปากกาดิจิทัล ปากกาลูกลื่น ปากกาเมจิก สีน้ำ และ สีน้ำมัน ช่างปั้นอาจสร้างแบบจำลองสามมิติด้วย ดินเหนียว ดินน้ำมัน หรือขี้ผึ้ง
ณ ที่ที่ดวงดาวบรรจบ

ณ ที่ที่ดวงดาวบรรจบ (เกาหลี: ; อาร์อาร์: "Yeougaksibyeol") เป็นละครโทรทัศน์เกาหลีใต้นำแสดงโดยอี เจ-ฮุน และแช ซู-บิน ออกอากาศทางช่องเอสบีเอสตั้งแต่วันที่ 1 ตุลาคม ถึง 26 พฤศจิกายน ค.ศ. 2018 ทุกวันจันทร์และอังคาร เวลา 22:00 น. (เวลามาตรฐานเกาหลี) จำนวน 32 ตอน
เรื่องย่อ.
ติดตามชีวิตของเหล่าพนักงานที่ท่าอากาศยานนานาชาติอินช็อน
 สมาชิกใหม่ของทีมบริการผู้โดยสาร เขาสำเร็จการศึกษาจากสถาบันชั้นสูงวิทยาศาสตร์และเทคโนโลยีเกาหลีอันทรงเกียรติและใฝ่ฝันที่จะเป็นนักบิน แต่เนื่องจากอุบัติเหตุทำให้เขาไม่สามารถบรรลุความฝันของเขาได้ ชายลึกลับที่เก็บงำความลับที่ทำให้เขาต้องรักษาระยะห่างจากเพื่อนร่วมงานของเขา
 สมาชิกใหม่ของทีมบริการผู้โดยสาร เธอพยายามที่จะเป็นผู้รักความสมบูรณ์แบบแต่ก็ทำผิดพลาดหลายครั้งเนื่องจากความซุ่มซ่ามและแนวโน้มที่จะปล่อยให้ความรู้สึกเข้ามาครอบงำเธอ
 ผู้จัดการทีมวางแผนและปฏิบัติการท่าอากาศยาน พ่อของเขาและแม่ของอี ซู-ย็อนได้แต่งงานใหม่ ทำให้เขาเป็นพี่ชายต่างแม่ของอี ซู-ย็อน
 ผู้จัดการทีมบริการผู้โดยสาร เธอรู้ทุกอย่างเกี่ยวกับอี ซู-ย็อนตั้งแต่แรก เธอคิดว่าอี ซู-ย็อนคือน้องชายของเธอ เนื่องจากซู-ย็อนมักจะทำให้เธอคิดถึง ยัง จี-ฮุน น้องชายของเธออยู่เสมอ
 ผู้อำนวยการอาคารผู้โดยสาร 2 (T2) ท่าอากาศยานนานาชาติอินช็อน
 ผู้จัดการทีมบริการผู้โดยสาร เขาแต่งงานแล้วและมีลูกสาววัยรุ่นหนึ่งคน
 ผู้จัดการทีมรักษาความปลอดภัย เขายังเป็นสามีของ ยัง-ซอกุน ผู้จัดการทีมบริการผู้โดยสารอีกด้วย
 หัวหน้าทีมรักษาความปลอดภัย เขาเป็นคนจิตใจดี แม้ว่าเขาจะดูแข็งกร้าวก็ตาม แท-กีมีความรักข้างเดียวต่อ นา ย็อง-จู เพื่อนร่วมทีมรุ่นน้อง
 เธอคือผู้ช่วยของโอ แท-กี ย็อง-จูเป็นอดีตนักกีฬายูโด เธอเป็นคนทำงานหนักและมีความทะเยอทะยาน เธอและฮัน ยอ-รึมกลายมาเป็นเพื่อนร่วมห้องกัน
 ผู้จัดการทีมบริหารการจัดการสนามบิน
 เพื่อนสนิทของฮัน ยอ-รึม เขามีความรักข้างเดียวต่อยอ-รึมและสนับสนุนเธอทุกทาง
 ผู้จัดการทีมบริการขนส่ง
 ผู้จัดการทีมฝ่ายสิ่งอำนวยความสะดวกทางการค้า
 ผู้จัดการทีมฝ่ายปฏิบัติการบูรณาการท่าอากาศยานนานาชาติอินช็อน (IOC)
 เจ้าของร้านคาเฟ่ ฟ็อกซ์ ไบรด์ สตาร์ เขาเป็นหมอที่พยายามรักษาอี ซู-ย็อนด้วย
 พ่อของฮัน ยอ-รึม เขาคืออดีตเจ้าของร้านกาแฟฟ็อกซ์ ไบรด์ สตาร์
 แม่ของฮัน ยอ-รึม เธออาศัยอยู่ในไนจีเรีย
เขมรกรอม

เขมรกรอม ("แขฺมรกฺโรม") หรือ เขมรต่ำ<templatestyles src="การอ้างอิง/styles.css"/>[ก] คือกลุ่มชาติพันธุ์เขมรที่อาศัยอยู่แถบดินดอนสามเหลี่ยมปากแม่น้ำโขงทางตะวันตกเฉียงใต้ของประเทศเวียดนาม ถือเป็นชนพื้นเมืองที่มีประวัติการอยู่อาศัยยาวนานที่สุดเท่าที่มีการบันทึกมา รัฐบาลเวียดนามได้รับรองให้ชาวเขมรกรอมเป็นหนึ่งใน 53 ชนกลุ่มน้อยในเวียดนาม
พวกเขามีเชื้อสายเดียวกันกับชาวเขมรในประเทศกัมพูชา ด้วยเคยอยู่ภายใต้การปกครองของพระเจ้าชัยวรมันที่ 2 ตั้งแต่ พ.ศ. 1345 ชนทั้งสองจึงมีความสัมพันธ์ใกล้ชิดกันอย่างยิ่ง ทั้งด้านภาษา ศาสนา และประเพณีร่วมราก ดินดอนสามเหลี่ยมปากแม่น้ำโขงนี้เคยตกอยู่ภายใต้การปกครองของอาณาจักรเขมรโบราณมายาวนานกว่า 800 ปี ส่วนชื่อ "เขมรกรอม" แปลว่า "ต่ำ" หรือ "ด้านล่าง" ถูกเรียกเพื่อสร้างความแตกต่างออกจากชาวเขมรในประเทศกัมพูชา เพราะชนกลุ่มนี้อาศัยอยู่ในพื้นที่ดินดอนสามเหลี่ยมปากแม่น้ำโขง อันเป็นดินแดนทางตอนใต้ของอาณาจักรเขมรโบราณ ก่อนถูกผนวกเข้าเป็นส่วนหนึ่งของเวียดนามจากนโยบายเคลื่อนทัพลงดินแดนใต้ในยุคราชวงศ์เหงียน ตรงกับคริสต์ศตวรรษที่ 18
ชาวเขมรกรอมเข้าเป็นสมาชิกขององค์การชาติและประชาชนที่ไม่มีผู้แทน ตั้งแต่วันที่ 15 กรกฎาคม พ.ศ. 2544 และจากรายงานของฮิวแมนไรตส์วอตช์ ได้ระบุว่า "ชาวเขมรกรอมกำลังเผชิญกับข้อจำกัดด้านเสรีภาพในการแสดงออก การชุมนุม การสมาคม ข่าวสาร และการร่วมกันกระทำการใด ๆ"
เชิงอรรถ.
<templatestyles src="Refbegin/styles.css" />
<templatestyles src="Reflist/styles.css" />
ชาที่ไม่ใช่ชา

<ns>0</ns>
 <revision>
 <parentid>12213913</parentid>
 <timestamp>2025-03-24T22:00:52Z</timestamp>
 <contributor>
 <username>Phyblas</username>
 </contributor>
 <origin>12213936</origin>
 <model>wikitext</model>
 <format>text/x-wiki</format>
ชาที่ไม่ใช่ชา (; โรมาจิ: "chagaicha") หรือ ชาทางเลือก (代用茶) หมายถึงเครื่องดื่มที่เรียกว่าชาแต่ทำจากพืชชนิดอื่นที่ไม่ใช่ต้นชา รวมไปถึงทำขึ้นจากการผสมส่วนผสมหลายชนิด
ภาพรวม.
โดยทั่วไปแล้ว ชา เป็นเครื่องดื่มที่ทำโดยการแปรรูปใบ ดอกตูม และลำต้นของต้นชา แต่นอกจากนั้นแล้ว ชายังทำจากใบ ดอกตูม ดอกไม้ เปลือก ราก ฯลฯ ของพืชอื่น ๆ นอกเหนือจากต้นชาได้ด้วย มีการใช้ชื่อต่าง ๆ เพื่อแยกความแตกต่างระหว่างชาที่ทำจากต้นชาจริง ๆ กับชาในความหมายเชิงกว้างที่รวมถึงชาที่ทำจากพืชชนิดอื่น นอกจากนี้ส่วนผสมที่ใช้อาจไม่เพียงแต่พืชเท่านั้น แต่รวมถึงพวกเห็ด รวมถึงใช้มูลสัตว์ เช่น ชามูลแมลง ด้วย นอกจากนี้แล้ว ชาที่ทำจากส่วนผสมหลายอย่างแม้จะมีต้นชาเป็นส่วนประกอบก็อาจถือเป็นชาที่ไม่ใช่ชาเช่นกัน
ชาฟักเขียว

<ns>0</ns>
 <revision>
 <timestamp>2025-01-19T09:25:35Z</timestamp>
 <contributor>
 <username>Phyblas</username>
 </contributor>
 <comment>เปลี่ยนทางหน้าไปยัง น้ำฟักเขียว</comment>
 <origin>12099151</origin>
 <model>wikitext</model>
 <format>text/x-wiki</format>
กระทรวงอบรม ยุวชน และกีฬา

กระทรวงอบรม ยุวชน และกีฬา (MoEYS; ,) เป็นกระทรวงของรัฐบาลกัมพูชาที่รับผิดชอบในการส่งเสริมและควบคุมการศึกษา การพัฒนาเยาวชน และกีฬาในประเทศกัมพูชา
ณ ปี พ.ศ. 2563 รัฐมนตรีว่าการกระทรวงอบรม ยุวชน และกีฬา คือ ดร. ฮัง ชวน นรน สำนักงานหลักของกระทรวงตั้งอยู่ในพนมเปญ
ประวัติ.
กระทรวงได้รับการก่อตั้งเมื่อวันที่ 24 มกราคม พ.ศ. 2539 แม้ว่าบางคนจะระบุว่าเป็น พ.ศ. 2535 หรือ พ.ศ. 2536
ในปี พ.ศ.2542 กระทรวงได้ดำเนินการสำรวจการรู้หนังสืออย่างกว้างขวางทั่วประเทศกัมพูชา ซึ่งในการสำรวจการรู้หนังสือในปี พ.ศ. 2540 ที่ทำโดยกระทรวงแผนการ ซึ่งมีเพียงคำถามแบบตอบใช่-ไม่ใช่ตามข้อมูลของยูเนสโก การสำรวจในปี พ.ศ. 2542 มีการทดสอบการอ่านและการเขียน และผลการสำรวจเผยให้เห็นว่าประชากรผู้ใหญ่ชาวกัมพูชาเพียงร้อยละ 37.1 เท่านั้นที่รู้หนังสือในระดับใช้งานได้ เมื่อเปรียบเทียบกัน การสำรวจในปี พ.ศ. 2540 รายงานอัตราการรู้หนังสือคือร้อยละ 66
หน่วยงานในสังกัด.
กระทรวงมีสำนักงาน 6 หน่วย
กัลลัง

กัลลัง (Kallang) เป็นเขตวางผังเมืองและเขตที่อยู่อาศัยตั้งอยู่ในภูมิภาคกลางของประเทศสิงคโปร์
การพัฒนาของเมืองนั้นมีศูนย์กลางอยู่ที่แม่น้ำกัลลังซึ่งเป็นแม่น้ำที่ยาวที่สุดในสิงคโปร์ พื้นที่วางผังกัลลัง มีอาณาเขตติดกับตัวปาเอี๋ยวทางทิศเหนือ เกลังทางทิศตะวันออก มารีนพาเรดทางทิศตะวันออกเฉียงใต้ มารินาตะว้นออกทางทิศใต้ ดาวน์ทาวน์คอร์ทางทิศตะวันตกเฉียงใต้ โรเชอร์, นิวตันทางทิศตะวันตก และโนเวนา ทางทิศตะวันตกเฉียงเหนือ
รายชื่อสนามกีฬาพรีเมียร์ลีก

ตั้งแต่การก่อตั้งพรีเมียร์ลีก ซึ่งเป็นการแข่งขันฟุตบอลลีกประจำปีระดับสูงสุดของอังกฤษ มีการใช้สนามกีฬาเพื่อแข่งขันพรีเมียร์ลีกแล้ว 62 แห่ง การแข่งขันพรีเมียร์ลีกนัดแรกจัดขึ้นเมื่อวันที่ 15 สิงหาคม ค.ศ. 1992 โดยมีสิบเอ็ดสโมสรจัดการแข่งขันในนัดเปิดสนาม หลังภัยพิบัติฮิลส์โบโรใน ค.ศ. 1989 รายงานเทย์เลอร์เสนอแนะว่าควรยกเลิกอัฒจันทร์แบบยืนและให้สนามกีฬามีอัฒจันทร์เป็นแบบมีที่นั่งทั้งหมดก่อนเริ่มต้นฤดูกาล 1994–95 อย่างไรก็ตาม หลังจากฟูลัมเลื่อนชั้นจากดิวิชัน 1 ในฤดูกาล 2000–01 อัฒจันทร์แบบยืนก็กลับมาอยู่ในพรีเมียร์ลีกชั่วคราว เนื่องจากสมาคมฟุตบอลให้เวลากับสโมสรในการปรับปรุงซ่อมแซมเพิ่มเติม สโมสรถูกบังคับให้เล่นที่ลอฟตัสโรด หลังจากที่ดำเนินการเปลี่ยนแปลงเครเวนคอตทิจไม่ทัน แต่พวกเขาก็กลับมายังสนามเหย้าของพวกเขา หลังจากงานก่อสร้างเสร็จสิ้นทันเวลาสำหรับฤดูกาล 2004–05
สนามกีฬาเทิร์ฟมัวร์ของเบิร์นลีย์ กลายเป็นสนามกีฬาพรีเมียร์ลีกที่ 50 เมื่อพวกเขาแข่งขันนัดแรกในพรีเมียร์ลีกพบกับแชมป์เก่า แมนเชสเตอร์ยูไนเต็ด เมื่อวันที่ 19 สิงหาคม ค.ศ. 2009 สนามกีฬาล่าสุดที่เคยใช้แข่งขันพรีเมียร์ลีกคือ ฮิลล์ ดิกกินสัน สเตเดียมของเอฟเวอร์ตัน โดยแข่งขันนัดแรกในพรีเมียร์ลีกฤดูกาล 2025–26 ลิเวอร์พูลครองสถิติคว้าชัยชนะจากสนามกีฬาต่าง ๆ ในพรีเมียร์ลีกได้มากที่สุด โดยชนะอย่างน้อยหนึ่งครั้งในสนามกีฬา 59 จาก 61 แห่งที่พวกเขาเคยเล่น
สนามกีฬา.
สนามกีฬาที่เป็น ตัวหนา บ่งบอกว่าเป็นสนามเหย้าของทีมต่าง ๆ ที่แข่งขันในพรีเมียร์ลีก ฤดูกาล 2025–26 ในขณะที่สนามกีฬาที่เป็น "ตัวเอียง" คือถูกรื้อถอนแล้ว
† "ความจุสุดท้ายก่อนสนามกีฬาจะปิดหรือรื้อถอน"
หมายเหตุ.
<templatestyles src="Reflist/styles.css" />
เทศกาลกีฬามหาวิทยาลัยนานาชาติ

เทศกาลกีฬามหาวิทยาลัยนานาชาติ  เป็นการแข่งขันกีฬาระดับภูมิภาคที่จัดขึ้นที่เยคาเตรินบุร์ก ประเทศรัสเซีย ระหว่างวันที่ 19 ถึง 31 สิงหาคม ค.ศ. 2023 มีนักกีฬาเข้าร่วม 4,000 คน อายุระหว่าง 17 ถึง 23 ปี จาก 22 ประเทศ เข้าร่วมแข่งขันใน 197 รายการใน 14 ชนิดกีฬา<ref name="Inside the games - 8/12/2022"></ref> การแข่งขันนี้ยังถือเป็นหนึ่งในกิจกรรมหลักเพื่อเฉลิมฉลองครบรอบ 300 ปีของการก่อตั้งเยคาเตรินบุร์ก
การพัฒนา.
เทศกาลกีฬานี้ถูกจัดตั้งขึ้นหลังจากการยกเลิกการแข่งขันกีฬามหาวิทยาลัยโลกฤดูร้อน 2023 และการระงับนักกีฬาจากรัสเซียและเบลารุสในการแข่งขัน กีฬามหาวิทยาลัยโลกฤดูร้อน 2021 อันเนื่องมาจากการรุกรานยูเครนของรัสเซีย โดยการแข่งขันครั้งนี้มีนักกีฬาจากรัสเซียและพันธมิตรเบลารุสเข้าร่วมแข่งขัน และยังเชิญประเทศสมาชิก BRICS, องค์การความร่วมมือเซี่ยงไฮ้ และ เครือรัฐเอกราช เข้าร่วมด้วย<ref name="Inside the news - 18/10/2022"></ref>
เมื่อวันที่ 28 มกราคม ค.ศ. 2023 มีการเผยแพร่เอกสารข้อมูลฉบับแรกของเทศกาลกีฬามหาวิทยาลัยนานาชาติในภาษาอังกฤษและภาษารัสเซียบนเว็บไซต์ทางการของเทศกาล
ประตูต้าจิ่ง

ประตูต้าจิ่ง  หรือที่เรียกอีกชื่อหนึ่งว่า Dajing Gate เป็นจุดเชื่อมต่อที่สำคัญของกำแพงเมืองจีน ตั้งอยู่ในเมืองระดับจังหวัดจางเจียโข่ว มณฑลเหอเป่ย์ ประเทศจีน ประตูต้าจิ่งถูกสร้างขึ้นในปี ค.ศ. 1644 ซึ่งเป็นปีแรกในรัชสมัยของจักรพรรดิซุ่นจื้อแห่งราชวงศ์ชิง ประตูมีความสูง 12 เมตร กว้าง 9 เมตร และลึก 13 เมตร เหนือประตูด่านมีลานระเบียงขนาด 12 x 7.5 เมตร กำแพงเหนือประตูมีหอคอยสูง และมีกำแพงป้อมย่อขนาด อยู่ด้านข้าง คำจารึก "大好河山" ("แม่น้ำและภูเขาอันยิ่งใหญ่") ที่อยู่เหนือขื่อประตูถูกติดตั้งในรูปแบบดั้งเดิมของราชวงศ์ฮั่นในปี ค.ศ. 1927 โดยริเริ่มโดยเกา เว่ยเยว่  ผู้ปกครองมณฑลฉาฮาร์ในอดีต (ปัจจุบันคือมองโกเลียใน)
ทางตะวันตกของประตู บนที่ราบซึ่งเมืองตั้งอยู่นั้น มีส่วนของกำแพงที่ก่อด้วยอิฐยาวประมาณ 100 เมตร และต่อไปทางตะวันตกเป็นกำแพงเมืองจีนที่ยังคงสภาพดี ซึ่งสร้างจากหินแข็งและทอดตัวตามแนวภูเขา
จวีเหมินปู้

จวีเหมินปู้  เป็นป้อมของกำแพงเมืองจีนส่วนชานซี ตั้งอยู่ในเมืองต้าถง มณฑลชานซี ประเทศจีน
จวีเหมินปู้เป็นป้อมที่สร้างขึ้นเพื่อป้องกันกำแพงเมืองจีนและเป็นส่วนหนึ่งของระบบการป้องกันของกำแพงเมืองจีน ป้อมนี้ตั้งอยู่ในบริเวณที่สูงห่างจากกำแพงเมืองจีนประมาณ 2.5 กิโลเมตร ถูกออกแบบมาเพื่อป้องกันการรุกรานและขัดขวางชนเผ่านักรบเร่ร่อนจากมองโกเลีย ชื่อเดิมของป้อมคือ จวีเหมิงปู้ ซึ่งแปลว่า "ป้อมที่ต้านมองโกล" แต่ภายหลังได้มีการเปลี่ยนชื่อ
ป้อมนี้ไม่ได้มีขนาดใหญ่ มีเพียงประตูทางทิศตะวันออกพร้อมกับ "เหวิงเฉิง" (ประตูป้อมที่เป็นบริเวณป้อม) ทางทิศตะวันออก กำแพงถูกสร้างจากดินและปูด้วยอิฐที่ผิวหน้า
ปาต้าหลิ่ง

ปาต้าหลิ่ง  เป็นสถานที่ของส่วนที่มีผู้เยี่ยมชมมากที่สุดของกำแพงเมืองจีน ซึ่งตั้งอยู่ประมาณ ทางทิศตะวันตกเฉียงเหนือของใจกลางเมืองปักกิ่ง ในตำบลปาต้าหลิ่ง เขตหยานชิง เทศบาลนครปักกิ่ง ส่วนของกำแพงนี้สร้างขึ้นในปี ค.ศ. 1504 ในสมัยราชวงศ์หมิง พร้อมกับการสร้างฐานทัพทหาร ซึ่งสะท้อนถึงความสำคัญทางยุทธศาสตร์ของสถานที่นี้ จุดสูงสุดของปาต้าหลิ่งคือ เบ่ยป๋าเหล่า (北八樓), ซึ่งสูงประมาณ จากระดับน้ำทะเล
กำแพงเมืองจีนที่ปาต้าหลิ่งถูกสร้างขึ้นในสมัยราชวงศ์หมิง (ค.ศ. 1505) เพื่อครอบครองตำแหน่งที่มีความสำคัญทางยุทธศาสตร์ในการปกป้องช่องทางจูหยงกวน (ส่วนของกำแพงเมืองจีนจูหยงกวน) ที่อยู่ทางใต้ และยังช่วยปกป้องเมืองปักกิ่ง
ส่วนของกำแพงที่ปาต้าหลิ่งได้ผ่านการบูรณะ และในปี ค.ศ. 1957 มันเป็นส่วนแรกของกำแพงที่เปิดให้ท่องเที่ยว ปัจจุบันมีผู้เยี่ยมชมจำนวนหลายล้านคนต่อปี และพื้นที่โดยรอบได้รับการพัฒนาอย่างมาก รวมถึงโรงแรม, ร้านอาหาร, และกระเช้าลอยฟ้า
กระทรวงเศรษฐกิจและการคลัง (กัมพูชา)

กระทรวงเศรษฐกิจและการคลัง (MEF; , ALA-LC: Krasuang Seṭṭhakicc ning Hiraññavatthu) กระทรวงนี้มีหน้าที่รับผิดชอบการบริหารนโยบายและกิจการด้านการเงินและเศรษฐกิจในประเทศกัมพูชา ตามเว็บไซต์ทางการ กระทรวงได้รับมอบหมายจากรัฐบาลกัมพูชาให้ปฏิบัติภารกิจด้านการให้คำแนะนำและการบริหารด้านเศรษฐกิจและการเงิน รัฐมนตรีที่รับผิดชอบกระทรวงเศรษฐกิจและการคลังในปัจจุบันคือ Aun Porn Moniroth ตั้งแต่ปี พ.ศ. 2556 สำนักงานรัฐมนตรีหลักตั้งอยู่ในกรุงพนมเปญ ในขณะที่สำนักงานสาขาของจังหวัดตั้งอยู่ในเมืองหลักของแต่ละจังหวัด
โครงสร้างการบริหารแบ่งออกเป็น 5 ระดับ ได้แก่ รัฐมนตรี รัฐมนตรีต่างประเทศ รองรัฐมนตรีต่างประเทศ เลขาธิการ และรองเลขาธิการ โดยมีหน้าที่รับผิดชอบในการบริหารงานในการจัดสรรงบประมาณ การสร้างนโยบาย การดำเนินการและการปรับปรุงนโยบายที่มีอยู่แล้วในแผนกที่ขยายออกไป ตลอดจนแผนกที่ขยายออกไปในสาขาของจังหวัด 
หน่วยงานในสังกัด.
การแบ่งหน่วยงานในกระทรวงประกอบไปด้วย:
รัฐมนตรีว่าการกระทรวงการคลัง 1945–1970.
รัฐมนตรีว่าการกระทรวงการคลัง พ.ศ. 2488–2513
รัฐมนตรีว่าการกระทรวงการคลังแห่งสาธารณรัฐเขมร.
รัฐมนตรีว่าการกระทรวงการคลังแห่งสาธารณรัฐเขมร พ.ศ. 2513-2518
รัฐมนตรีว่าการกระทรวงเศรษฐกิจแห่งกัมพูชาประชาธิปไตย.
รัฐมนตรีว่าการกระทรวงเศรษฐกิจแห่งกัมพูชาประชาธิปไตย พ.ศ. 2518–2522
รัฐมนตรีว่าการกระทรวงการคลังและกัมพูชาประชาธิปไตยและรัฐกัมพูชา.
รัฐมนตรีว่าการกระทรวงการคลังแห่งกัมพูชาประชาธิปไตยและรัฐกัมพูชา พ.ศ. 2522–2536
รัฐมนตรีว่าการกระทรวงเศรษฐกิจและการคลัง.
รัฐมนตรีว่าการกระทรวงเศรษฐกิจและการคลังตั้งแต่ พ.ศ. 2536
ฮอ นัม-จุน

ฮอ นัม-จุน (เกาหลี: ; เกิด 9 มิถุนายน ค.ศ. 1993) เป็นนักแสดงชาวเกาหลีใต้ เขามีบทบาทในละครเรื่อง "Your Honor" (2024) และ "When the Phone Rings" (2024–2025).
อาชีพ.
ก่อนที่จะเปิดตัว เขาได้ศึกษาที่มหาวิทยาลัยซ็องกยูงกวัน และจบการศึกษาด้านการแสดง
เขาเริ่มต้นเป็นนักแสดงในปี ค.ศ. 2019 ด้วยภาพยนตร์เรื่อง "Like the First" (2019) การแสดงละครครั้งแรกของเขในละครของ OCN เรื่อง "" (2020) เขายังได้แสดงบทสนับสนุนในละครต่าง ๆ เช่น "สโนว์ดรอป" (2021); "The Matchmakers" (2023); "Sweet Home" ซีซั่น 2 และ 3 (2023–2024); และ "The Impossible Heir" (2024) รวมถึงภาพยนตร์เช่น "Night in Paradise" (2020); "Double Patty" (2021); และ "I, the Executioner" (2024). เขาถูกเสนอชื่อเข้าชิงรางวัลนักแสดงใหม่ยอดเยี่ยมจาก 2024 APAN Star Awards สำหรับการแสดงในเรื่อง "Sweet Home"
ในปี ค.ศ. 2024 เขาได้แสดงเป็นคิม ซัง-ฮย็อก – ลูกชายคนโตของคิม คัง-ฮ็อน (รับบทโดย คิม มย็อง-มิน) – ในละครเรื่อง "Your Honor" ซึ่งทำให้เขาได้รับความสนใจจากสาธารณชนมากขึ้น ในปีเดียวกันนั้น เขาได้แสดงเป็น จี ซัง-อู จิตแพทย์ที่ใจดีและยูทูบเบอร์ที่เชี่ยวชาญในกรณีที่ยังไม่ได้รับการคลี่คลายในละครเรื่อง "When the Phone Rings" ละครได้รับความนิยมและได้รับคำวิจารณ์ที่ดี เขายังได้รับรางวัลนักแสดงใหม่ยอดเยี่ยมจาก 2024 MBC Drama Awards สำหรับการแสดงที่โดดเด่นในละคร
ในปี ค.ศ. 2025 เขาได้รับบทในละครของทีวีเอ็นเรื่อง "When the Stars Gossip" (2025) ซึ่งออกอากาศครั้งแรกเมื่อวันที่ 4 มกราคม ค.ศ. 2025.
เก้ากองทัพของราชวงศ์หมิง

เก้าป้อม (Nine Garrisons) หรือ เก้าพื้นที่ป้องกัน (Nine Defense Areas; #เปลี่ยนทาง หรือที่รู้จักกันในชื่อ #เปลี่ยนทาง) เป็นระบบที่ถูกนำมาใช้ในสมัยราชวงศ์หมิง (ค.ศ. 1368–1644) เพื่อแบ่งพื้นที่การป้องกันพรมแดนทางเหนือและกำแพงเมืองจีน เดิมทีประกอบด้วยเก้าป้อม ก่อนที่จะขยายเป็นสิบเอ็ดป้อม ซึ่งตั้งอยู่ตามจุดยุทธศาสตร์ต่าง ๆ ของจีนในช่วงราชวงศ์หมิง โดยมีหน้าที่หลักในการคุ้มครองชายแดนของจีนจากการโจมตีจากภายนอก โดยการตั้งกองทัพเหล่านี้มุ่งเน้นการควบคุมและเสริมกำลังทหารให้มีประสิทธิภาพในการรักษาอาณาเขตของราชวงศ์ ผู้นำของแต่ละป้อมแบ่งออกเป็นผู้บังคับบัญชาสูงสุดออกเป็นสามระดับ ได้แก่ จี้เล่าผู่, ซวนต้าผู่, และ ซานซีซานเปียน ผู้บังคับบัญชาทหารแต่ละป้อมมีทั้งผู้บังคับบัญชาทหารและการบริหารพลเรือน ในแต่ละป้อมมีทหารและเจ้าหน้าที่ประมาณ 300,000 คนที่ถูกส่งไปประจำการในป้อมต่าง ๆ
แฮมิลตัน (รัฐออนแทรีโอ)

แฮมิลตัน  เป็นเมืองท่าในรัฐออนแทรีโอ ประเทศแคนาดา มีประชากร 569,353 คน (ค.ศ. 2021) และ เขตมหานครซึ่งครอบคลุมเบอร์ลิงตันและกริมสบี มีประชากร 785,184 คน ตัวเมืองตั้งอยู่ห่างออกไปประมาณ ทางตะวันตกเฉียงใต้ของโทรอนโตในพื้นที่เกรเทอร์โทรอนโตและแฮมิลตัน (GTHA)
แฮมิลตันก่อตั้งขึ้นโดยจอร์จ แฮมิลตัน เมื่อเขาซื้อฟาร์มดูรันด์ ไม่นานหลังสงคราม ค.ศ. 1812 และเมืองได้เป็นศูนย์กลางของภูมิภาคที่มีประชากรหนาแน่นและมีอุตสาหกรรมทางปลายด้านตะวันตกของทะเลสาบออนแทรีโอ ซึ่งรู้จักกันในชื่อว่า เกือกม้าสีทอง (Golden Horseshoe) เมื่อวันที่ 1 มกราคม ค.ศ. 2001 เขตเมืองปัจจุบันของแฮมิลตันก็ตั้งขึ้นโดยการรวมเมืองเดิมเข้ากับเทศบาลอื่น ๆ ของเทศบาลระดับภูมิภาคแฮมิลตัน–เวนต์เวิร์ท
ทาโคมา

ทาโคมา  เป็นที่ตั้งเทศมณฑลของเทศมณฑลเพียร์ซ รัฐวอชิงตัน สหรัฐอเมริกา เป็นเมืองท่าตั้งอยู่ริมฝั่งพิวจิตซาวด์ ของรัฐวอชิงตัน มีระยะห่าง ทางตะวันตกเฉียงใต้ของซีแอตเทิล อยูห่าง ทางตะวันตกเฉียงใต้ของเบลล์วิว อยู่ห่าง ทางตะวันออกเฉียงเหนือของเมืองหลวงของรัฐ โอลิมเปีย เมืองมีประชากร 219,346 คน จากสำมะโนประชากรปี 2020
การ์ลูส ละฏูฟ

การ์ลูส ละฏูฟ (เกิดวันที่ 30 พฤศจิกายน ค.ศ. 1968) เป็นนักวาดการ์ตูนล้อการเมืองชาวบราซิล ผลงานของเขาเกี่ยวข้องกับสาระสำคัญอย่างความรู้สึกต่อต้านตะวันตก, การต่อต้านทุนนิยม และการต่อต้านการแทรกแซงทหารในต่างประเทศของสหรัฐ เขาเป็นที่รู้จักดีจากภาพเกี่ยวกับความขัดแย้งอิสราเอล–ปาเลสไตน์และอาหรับสปริง
การ์ตูนเปรียบเทียบอิสราเอลเข้ากับนาซีเยอรมนีของละฏูฟ ถูกองค์กรสนับสนุนบางส่วนและบางบุคคลระบุเป็นการต่อต้านยิว ละฏูฟปฏิเสธข้อกล่าวหาดังกล่าวเป็น "กลยุทธ์ในการทำลายความน่าเชื่อถือของการวิพากษ์วิจารณ์อิสราเอล" และระบุว่าภาพวาดของเขามีจุดมุ่งหมายเพื่อเน้นย้ำถึงความคล้ายคลึงกันระหว่างสถานะของชาวยิวในยุโรปที่ถูกเยอรมนียึดครองกับสถานะของชาวปาเลสไตน์ในดินแดนที่อิสราเอลยึดครอง
ชีวิตช่วงต้น.
ละฏูฟเกิดในย่าน São Cristóvão ของริโอเดจาเนโร ประเทศบราซิลและมีเชื้อสายเลบานอน เขาระบุว่า "รากอาหรับ" ของตนเป็นแรงขับเคลื่อนในการสนับสนุนมูลเหตุอาหรับ รวมถึงมูลเหตุปาเลสไตน์
ประวัติ.
อาชีพของละฏูฟเริ่มขึ้นใน ค.ศ. 1990 โดยทำงานเป็นนักวาดการ์ตูนให้สำนักพิมพ์ฝ่ายซ้ายในบราซิล หลังดูสารคดีเกี่ยวกับซาปาติสตาในประเทศเม็กซิโกเมื่อ ค.ศ. 1997 เขาส่งการ์ตูนสองสามเรื่องไปให้พวกเขา และได้รับการตอบรับในเชิงบวก เขากล่าวว่าหลังประสบการณ์นี้ จึงตัดสินใจเปิดเว็บไซต์และมีส่วนร่วมใน "การเคลื่อนไหวเชิงศิลปะ" Graham Fowell อดีตประธาน Cartoonists' Club of Great Britain เปรียบเทียบผลงานของเขาเข้ากับแบงก์ซี ศิลปินกราฟิตีจากอังกฤษ
ใน ค.ศ. 2011 ละฏูฟได้รับการติดต่อจากผู้ชุมนุมในประเทศอียิปต์ เขากล่าวว่าตนได้รับกำลังใจเมื่อเห็นการ์ตูนของเขาบางเรื่องปรากฎในการประท้วงในวันที่ 25 มกราคมภายในไม่กี่วันหลังจากที่เขาวาด รอยเตอร์รายงานว่า สิ่งนี้ช่วยให้เขาเป็น "วีรบุรุษในอาหรับสปริงอันวุ่นวายด้วยภาพล้อเลียนที่วาดอย่างรวดเร็ว"
ละฏูฟเคยถูกจับกุมจากการ์ตูนเกี่ยวกับตำรวจบราซิลอย่างน้อย 3 ครั้ง ซึ่งเขาวิจารณ์ถึงความรุนแรงของตำรวจ
ฉาก.
ละฏูฟวาดการ์ตูนเกี่ยวกับความขัดแย้งอิสราเอล–ปาเลสไตน์จำนวนมาก ซึ่งคาดว่ามีความสำคัญต่อนักวาดการ์ตูนคนนี้หลังไปเยือนภูมิภาคนี้ในช่วงปลายคริสต์ทศวรรษ 1990 การ์ตูนของเขาวิจารณ์อิสราเอลอย่างรุนแรง
ผลงานของละฏูฟก็วิจารณ์การกระทำของทหารสหรัฐในอิรักและในอัฟกานิสถาน เขาเริ่มเผยแพร่ผลงานของเขาบนเว็บตั้งแต่ช่วงแรก ๆ ของการรุกราน ละฏูฟกล่าวว่า "สงครามไม่ใช่วิดีโอเกม และความใคร่ต่อเทคโนโลยี (technofetishism) ไม่ควรได้รับการเฉลิมฉลอง แต่ควรเปิดเผย" 
นับตั้งแต่ปลาย ค.ศ. 2010 เขาวาดการ์ตูนเกี่ยวกับอาหรับสปริงโดยเข้าข้างฝ่ายปฏิวัติ หลังชัยชนะของฝ่ายปฏิวัติในตูนิเซีย อียิปต์ และลิเบีย การ์ตูนของเขาจึงถูกเน้นที่ภัยคุกคามของการปฏิวัติซ้อนหรือการแทรกแซงของตะวันตก การ์ตูนบางเรื่องของเขาได้รับการแสดงในการชุมนุมประท้วงในประเทศอาหรับ
ริโอ อึนกูโมฮา

ริโอ ชิมา งูโมฮา (เกิด 29 สิงหาคม ค.ศ. 2008) เป็นนักฟุตบอลอาชีพชาวไทยที่เล่นในตำแหน่งกองหน้าหรือกองกลางตัวรุกให้กับสโมสรลิเวอร์พูลในพรีเมียร์ลีก
ระดับสโมสร.
เชลซี.
ระดับเยาวชน.
งูโมฮาเป็นนักเตะอะคาเดมีของเชลซี และทำประตูให้เชลซีชนะวูล์ฟส์ 3–1 ในรอบชิงชนะเลิศพรีเมียร์ลีกคัพ รุ่นอายุไม่เกิน 17 ปี เมื่อเดือนเมษายน ค.ศ. 2024
ลิเวอร์พูล.
ระดับเยาวชน.
งูโมฮาเข้าร่วมทีมลิเวอร์พูลเมื่อช่วงซัมเมอร์ปี ค.ศ. 2024 เขาเล่นตำแหน่งตัวรุก โดยประเดิมสนามให้กับทีมลิเวอร์พูลรุ่นอายุไม่เกิน 18 ปี เมื่ออายุได้ 16 ปี ในช่วงต้นฤดูกาล 2024–25 โดยพบกับแบล็กเบิร์นโรเวอส์รุ่นอายุไม่เกิน 18 ปี ในช่วงพักเบรกทีมชาติในเดือนกันยายน อึนกูโมฮาได้ฝึกซ้อมร่วมกับสมาชิกทีมชุดใหญ่ที่ยังอยู่ที่ลิเวอร์พูล ในเดือนนั้น เขาประเดิมสนามในยูฟ่ายูธลีกพบกับเอซี มิลาน
ฤดูกาล 2024–25: การเรียกตัวติดทีมชุดใหญ่.
ในฤดูใบไม้ร่วงของฤดูกาล 2024–25 งูโมฮาถูกเรียกตัวไปฝึกซ้อมกับทีมชุดใหญ่ของลิเวอร์พูลโดยอาร์เนอ สล็อต เขามีชื่อเป็นตัวสำรองในเกมอีเอฟแอลคัพที่ลิเวอร์พูลพบกับเซาแทมป์ตันในวันที่ 18 ธันวาคม ค.ศ. 2024 เมื่อวันที่ 11 มกราคม ค.ศ. 2025 อึนกูโมฮาได้ประเดิมสนามในฐานะผู้เล่นตัวจริงในเกมที่ลิเวอร์พูลเอาชนะแอ็กคริงตันสแตนลีย์ 4–0 ในศึกเอฟเอคัพ เขากลายเป็นผู้เล่นลิเวอร์พูลที่อายุน้อยที่สุดที่ได้ลงเล่นในเอฟเอคัพเมื่ออายุ 16 ปี 135 วัน และในเวลาเดียวกันก็กลายเป็นผู้เล่นที่อายุน้อยที่สุดในประวัติศาสตร์ของสโมสรที่ได้ลงเล่นในทีมชุดใหญ่ ก่อนที่จะถูกเปลี่ยนตัวออกเพื่อให้เจย์เดน แดนส์ ลงเล่นในนาทีที่ 71
ระดับทีมชาติ.
งูโมฮาลงเล่นให้ทีมชาติอังกฤษรุ่นอายุไม่เกิน 15 ปีและทีมชาติอังกฤษรุ่นอายุไม่เกิน 16 ปี เป็นครั้งแรกในปี ค.ศ. 2023 ในเดือนตุลาคม ค.ศ. 2024 เขาเล่นให้กับทีมชาติอังกฤษรุ่นอายุไม่เกิน 17 ปี
รูปแบบการเล่น.
งูโมฮาได้รับการยกย่องว่าเป็นกองหน้าที่มี "ทักษะ" และ "มีความคิดสร้างสรรค์" และยังมีชื่อติดอยู่ในซีรีส์ Next Generation 2024 ของเดอะการ์เดียน: 20 of the best talents at Premier League clubs
 "ณ วันที่ 11 มกราคม ค.ศ. 2025"
สถิติระดับอาชีพ.
สโมสร.
<templatestyles src="Reflist/styles.css" />
พงศาวดารหงสาวดี

พงศาวดารหงสาวดี (#เปลี่ยนทาง) หรือที่เรียกกันทั่วไปว่า "พงศาวดารหงสาวดี" (Bago Yazawin) เป็นบันทึกเหตุการณ์ภาษามอญที่ครอบคลุม 17 ราชวงศ์ตั้งแต่ในสมัยตำนานจนถึงสมัยหงสาวดี เขียนโดยพระสงฆ์ชาวมอญ เป็นบันทึกที่เน้นเรื่องศาสนาและตำนาน แต่กระนั้นใจความสำคัญของบันทึกก็ครอบคลุมประวัติศาสตร์ทางโลกตั้งแต่สมัยศรีเกษตรและพุกามจนถึงสมัยหงสาวดี เช่นเดียวกับ "มหาราชวงศ์ ฉบับหอแก้ว" ที่มีขึ้นในภายหลัง พงศาวดารหงสาวดีเชื่อมโยงกษัตริย์ของตนเข้ากับพระพุทธเจ้าและตำนานทางพุทธศาสนา ถูกแปลเป็นภาษาเยอรมันโดย วิลเฮล์ม ชมิท ใน ค.ศ. 1906 และเป็นภาษาอังกฤษโดย อาร์. ฮอลลิเดย์ ลงใน "วารสารสมาคมวิจัยพม่า" ค.ศ. 1923 งานตีพิมพ์ของ ชมิท ใน ค.ศ. 1906 ประกอบด้วยงานพิมพ์ซ้ำต้นฉบับตัวเขียนภาษามอญ
ฉบับอื่น ๆ.
แม้ว่าบันทึกเหตุการณ์จะเขียนขึ้นในปี ค.ศ. 1766 แต่ดูเหมือนว่าจะมีอย่างน้อยสองฉบับ ซึ่งมีที่มาไม่แน่ชัด ฉบับที่ชมิทและฮอลลิเดย์ใช้ไม่ได้สืบย้อนไปถึงพม่าตอนล่างแต่สืบย้อนไปถึงสยาม ฉบับที่ ฟาเยอร์ ใช้ มีพื้นฐานจากงานแปลเป็นภาษาพม่าของ ชเวจา จากต้นฉบับของซะยาดอ อทวา ฟาเยอร์กล่าวว่า "ลำดับเหตุการณ์ของเรื่องราวสับสนมาก" และว่า "อย่างไรก็ตาม ไม่ใช่ทั้งผู้เขียนและผู้แปล ได้พยายามที่จะแก้ไขข้อผิดพลาดที่ปรากฏอยู่"
การก่อตั้งเมืองหงสาวดี.
ทั้งสองฉบับระบุว่าเมืองหงสาวดีก่อตั้งขึ้นในปีพุทธศักราช 1116 (ค.ศ. 572/573) ต้นฉบับตัวเขียนของชมิทระบุว่าเมืองนี้ก่อตั้งในวันขึ้น 1 ค่ำ ของเดือนมาฆ พ.ศ. 1116 (ป. 19 กราคม ค.ศ. 573) นอกจากนี้ยังระบุด้วยว่าปี พ.ศ. 1116 เทียบเท่ากับ 514 ปี ใน "สมัยที่สามของเมือง" ซึ่งชมิทไม่สามารถถอดความหมายได้ อย่างไรเสียตามที่ฟาเยอร์กล่าวไว้หนึ่งใน "บันทึกพื้นเมือง" ระบุว่าหงสาวดีก่อตั้งขึ้นในปี 514 ตามศักราชพม่า (ค.ศ. 1152/1153) หากเป็นเช่นนั้นการก่อตั้งเมืองใน "พงศาวดารหงสาวดี" วันขึ้น 1 ค่ำ เดือนดะโบ่-ดแว ปี 514 ตามศักราชพม่า จะเป็นวันที่ 27 ธันวาคม ค.ศ. 1152 ซึ่งเทียบเท่ากับขึ้น 1 ค่ำ พ.ศ. 1696 (ไม่ใช่ พ.ศ. 1116)
ช่วงรัชสมัย.
แม้ว่าทั้งสองฉบับจะเขียนโดยซะยาดอ อทวา แต่ก็มีข้อแตกต่างหลายประการระหว่างการแปลของ ชมิท ใน ค.ศ. 1906 และ ประวัติศาสตร์หงสาวดี ของ ฟาเยอร์ ใน ค.ศ. 1873 ซึ่งอาจมีการแก้ไขของฟาเยอร์รวมอยู่ด้วย
หมายเหตุ.
<templatestyles src="Reflist/styles.css" />
ควัมปติ (บันทึกเหตุการณ์)

ควัมปติ  เป็นบันทึกเหตุการณ์เสริมภาษามอญที่ครอบคลุมประวัติศาสตร์ยุคแรกในตำนาน แฮร์รี่ ลีโอนาร์ด ชอร์โต ระบุอายุของต้นฉบับใบลานที่ยังหลงเหลืออยู่เพียงฉบับเดียวว่าประมาณปี ค.ศ. 1710 และแปลเป็นภาษาอังกฤษในบทความของเขาที่ชื่อว่า "Gavampati Tradition" อย่างไรก็ตาม ไมเคิล ออง-ทวิน บ่งชี้ว่าคำศัพท์บางคำในบทความนั้นมาจากต้นคริสต์ศตวรรษที่ 19 อย่างชัดเจนในบางส่วนหรือทั้งหมดของควัมปติ อาจถูกเพิ่มเข้ามาในระหว่างหรือไม่นานหลังจากสงครามอังกฤษ–พม่าครั้งที่หนึ่ง
หมายเหตุ.
<templatestyles src="Reflist/styles.css" />
นิทาน อารัมภกถา

นิทาน อารัมภกถา  เป็นบันทึกเหตุการณ์ภาษามอญ คาดว่าเป็นส่วนหนึ่งของบทความขนาดใหญ่กว่าที่เรียกว่า "Ramann'-uppatti-dipaka" ("การบรรยายเกี่ยวกับต้นกำเนิดของรามัญเทสะ") สำเนาของ "นิทาน อารัมภกถา" มีอายุย้อนไปถึงคริสต์ศตวรรษที่ 18 แม้สำเนาจะระบุว่าต้นฉบับตัวเขียนถูกเรียบเรียงขึ้นในปี 900 ตามศักราชพม่า (ค.ศ. 1538/39) นอกจากนี้อย่างน้อยบางส่วนอาจเขียนขึ้นในช่วงต้นคริสต์ศตวรรษที่ 17
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, กิ่งอำเภอโนนคูณ และกิ่งอำเภอน้ำเกลี้ยง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอไพรบึง, อำเภอห้วยทับทัน และกิ่งอำเภอบึงบูรพ์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกันทรลักษ์, อำเภอขุนหาญ และกิ่งอำเภอศรีรัตนะ
โทบี เพนตี

โทบี เพนตี (เกิดวันที่ 12 สิงหาคม ค.ศ. 1992) เป็นนักแบดมินตันชาวอังกฤษที่เกษียณแล้ว เขาเริ่มเล่นแบดมินตันตอนอายุ 9 ขวบ และชนะการแข่งขันระดับชาติอายุไม่เกิน 19 ปีใน ค.ศ. 2011 ใน ค.ศ. 2010 เขาชนะการแข่งขันในระดับ junior ที่เนเธอร์แลนด์และสวิตเซอร์แลนด์ ใน ค.ศ. 2017 เขาชนะการแข่งขันชิงแชมป์สวีเดน ประเภทชายเดี่ยว
เพนตีเข้าแข่งขันในยูโรเปียนเกมส์ 2019, กีฬาโอลิมปิก 2020 และกีฬาเครือจักรภพ 2022
เพนตีประกาศเกษียณตนเองในวันที่ 6 กันยายน ค.ศ. 2022 โดยการแข่งขันครั้งสุดท้ายของเขาคือแบดมินตันชิงแชมป์โลก 2022
ชีวิตส่วนตัว.
เพนตีสูญเสียเส้นขนทั้งหมดบนร่างกายตั้งแต่เดือนพฤศจิกายน 2018 และได้รับการวินิจฉัยเป็น alopecia
ลอรอ ซารอซี

ลอรอ ซารอซี (เกิดวันที่ 11 พฤศจิกายน ค.ศ. 1992) เป็นนักแบดมินตันชาวฮังการีที่เข้าแข่งขันในโอลิมปิกฤดูร้อน 2016 ที่ริโอเดจาเนโร ประเทศบราซิล
การแข่งขันชิงแชมป์ยุโรป 2016.
ในระหว่างการแข่งขันชิงแชมป์ยุโรป 2016 ที่จัดขึ้นในประเทศฝรั่งเศส ซารอซีตกรอบในการแข่งขันครั้งที่สอง เธอเอาชนะดอรอเตอา ซูตาราจากโครเอเชียด้วยคะแนน 21–8, 21–5 ในรอบแรก ก่อนแพ้ให้กับคาริน ชนาเซอจากเยอรมนีด้วยคะแนน 21–16, 14–21, 18–21 ในระหว่างการแข่ง ซารอซีให้คู่แข่งยืมรองเท้าสำรองของเธอ หลังรองเท้าข้างหนึ่งของชนาเซอหลุดระหว่างการแข่งขันเซ็ตแรก ผลลัพธ์ดังกล่าวหมายความว่าซารอซีไม่ได้คะแนนอันดับเพียงพอที่จะผ่านเข้ารอบโดยตรงในโอลิมปิกฤดูร้อน 2016 และเข้าเป็นตัวสำรองคนที่สองแทน ต่อมาซารอซีได้ตำแหน่งในการแข่งขัน หลังจากมีการจัดสรรใบอนุญาตของคณะกรรมาธิการไตรภาคีที่ไม่ได้มาใช้ใหม่
แอ็บบี ไรเดอร์ ฟอร์ตสัน

แอบบี้ ไรเดอร์ ฟอร์ตสัน (เกิด 14 มีนาคม ค.ศ. 2008) เป็นนักแสดงเด็กชาวอเมริกัน เธอรับบทเป็น เอลล่า โนวัค ในซีรีส์เรื่อง "Transparent", ฮาร์เปอร์ ไวล์ ในเรื่อง "The Whispers", โซฟี เพียร์สัน ในเรื่อง "Togetherness", แคสซี แลง ในภาพยนตร์เรื่อง "มนุษย์มดมหากาฬ" (ค.ศ. 2015) และ "แอนท์-แมน และ เดอะ วอสพ์" (ค.ศ. 2018), และ มาร์กาเร็ต ไซมอน ในภาพยนตร์เรื่อง "Are You There God? It's Me, Margaret" (ค.ศ. 2023)
เธอเป็นบุตรสาวของนักแสดง คริสตี ลินน์ สมิธ และสามีของเธอคือ จอห์น ฟอร์ตสัน
เมื่อวันที่ 6 มกราคม ค.ศ. 2024 ฟอร์ตสันได้รับรางวัล "Star on the Rise Award" ในงาน Astra Awards 2024 ของสมาพันธ์สร้างสรรค์ฮอลลีวูด
Sheylayongium

Sheylayongium เป็นไฟลัมโมโนไทป์ของแมงป่องแส้ในวงศ์ Thelyphonidae ซึ่งได้รับการอธิบายครั้งแรกโดย โรลันโด เทรูเอล ในปี ค.ศ. 2018 สปีชีส์เดียวของสกุลนี้คือ Sheylayongium pelegrini พบได้ในคิวบา